OpenLLM-France/wikimedia huggingface dataset:
# Fran Murcia

Francisco José Murcia Sánchez (Múrcia, 14 de novembre de 1970), més conegut com a Fran Murcia, és un exjugador de bàsquet espanyol. Amb 2,03 metres d'estatura, jugava a la posició d'aler pivot.

## Carrera esportiva

Es forma com a jugador al CB Zaragoza, equip en el qual juga per un espai de 8 anys, fins al 1996, i en el qual guanya una Copa del Rei l'any 1990. El 1996 el CB Zaragoza desapareix i Murcia fitxa pel Saski Baskonia, juntament amb els seus companys Lucio Angulo i José Ángel Arcega. En el mes de gener d'aquella temporada, la 96-97, deixa Vitòria i fitxa pel Joventut de Badalona, amb qui guanya la seva segona Copa del Rei l'any 1997. En Badalona juga 3 temporades més, fins a l'any 2000, i després altres dues en el Fuenlabrada bàsquet. Els seus últims equips en la temporada 2002-2003 i 2003-2004, ja en la recta final de la seva carrera van ser el CB Gran Canària, on juga durant 8 partits, i en el renascut projecte de bàsquet de la ciutat de Saragossa, el Basket Zaragoza 2002, on no acaba la temporada 2003-2004.

### Selecció

Murcia va ser internacional amb la selecció espanyola en 32 ocasions. Abansa ja ho havia sigut amb la selecció juvenil (10 partits), amb la júnior (20 partits), amb la sub23 (22 partits), fins a debutar amb l'absoluta en maig del 1992 davant Ucraïna.

## Matrimoni i concursant de realities

Va estar casat amb Lara Dibildos, amb la qual té un fill Francisco Murcia Dibildos, també jugador de bàsquet. L'any 2004 participà com a concursant en el reality-show "La Granja", d'Antena 3, obtenint el segon lloc. L'any 2013 també concursa en el talent show "Splash! Famosos al agua" de la mateixa cadena.

## Referències

* ↑ Fran Murcia jugador a l'ACB
# Calf of Eday

El Calf of Eday és una illa localitzada en el grup de les Òrcades, a Escòcia. Més concretament, l'illa està situada al nord-oest de la costa d'Eday. Des del segle XVII fins al segle xix l'illa albergava una fàbrica de sal, restes de la qual encara es poden apreciar avui dia.
L'illa conté així mateix un far i trenta espècies d'ocells.
"Calf" és un nom que se li dona usualment a una illa petita disposada paral·lelament a una altra més gran (per exemple, Calf of Man).
L'illa ocupa una superfície de 243 hectàrees i la seva altitud màxima sobre el nivell del mar és de 54 metres, al cim de The Graand.

## Flora i fauna

La vegetació dominant a l'illa és de bruc sec (Calluna vulgaris), amb àrees més petites d'erm humit, pastures i praderies costaneres. A l'illa de Calf of Eday hi habiten 32 espècies d'aus reproductores i es designa com zona d'especial protecció per a les aus (ZEPA) per la seva importància com a zona de nidificació. Gavines i Corb marí (Phalacrocorax carbo) nien en les àrees del bruc i pastures seques, mentre que Fulmar (Glacialis Fulmarus), gavinetes ( Rissa tridactyla ) i àlcids ho fan en els penya-segats.

## Referències

* ↑ Orkney Placenames Arxivat 2000-08-30 a Wayback Machine. Orkneyjar.
* ↑ Haswell-Smith, Hamish. The Scottish Islands. Edinburgh: Canongate, 2004. ISBN 978-1-84195-454-7.
* ↑ «Calf of Eday SPA Description». Joint Nature Conservation Committee. Arxivat de l'original el 2006-02-23. [Consulta: 11 novembre 2007].
# OpenVDB

OpenVDB és una biblioteca informàtica per a treballar amb dades volumètriques. Proporciona una estructura de dades jeràrquica i funcions relacionades per a ajudar a calcular els efectes volumètrics en programari CGI, exemples d'ús són la simulació de gasos i líquids. OpenVDB està escrita en C++, té lligams amb Python, és de codi obert i es troba sota llicència Mozilla Public License 2.0. És compatible amb una àmplia gamma de programari CGI, com Blender, LightWave 3D, Cinema 4D, Houdini i RenderMan.

## Història

La biblioteca va ser desenvolupada originalment per DreamWorks Animation, els principals desenvolupadors foren Ken Museth, Peter Cucka, Mihai Aldén i David Hill. L'agost del 2012 fou alliberat com a programari de codi obert, va ser el primer projecte que es va unir a l'Academy Software Foundation (ASWF).
S'ha emprat en la producció de llargmetratges, com en les pel·lícules Puss in Boots (2011) i Rise of the Guardians (2012).

## Referències

* ↑ «OpenVDB - LightWave 2020». Arxivat de l'original el 2021-05-24. [Consulta: 24 maig 2021].
* 1 2 «Introduction — Blender Manual». [Consulta: 24 maig 2021].
* 1 2 Picajoso. «DreamWorks hace Open Source a OpenVDB, una de sus herramientas de efectos especiales» (en castellà). MuyLinux, 23-11-2012. [Consulta: 24 maig 2021].
* ↑ Braun, Alex. «pyopenvdb: Python bindings for Open Voxel Database». [Consulta: 24 maig 2021].
* ↑ «Documentation». [Consulta: 24 maig 2021].
* 1 2 «OpenVDB - LightWave 2020». Arxivat de l'original el 2021-05-24. [Consulta: 24 maig 2021].
* ↑ Darkcrizt. «OpenColorIO la herramienta que se usó en Spider-Man: Into the Spider-Verse» (en castellà), 15-02-2019. [Consulta: 24 maig 2021].
* ↑ «DreamWorks open sources the OpenVDB file format | CG Channel» (en anglès americà). [Consulta: 24 maig 2021].
# Rocchetta Palafea

Rocchetta Palafea (Rochëtta Palafèja en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis de Bistagno, Calamandrana, Cassinasco, Castel Boglione, Montabone i Sessame.
Pertanyen al municipi les frazioni de Cornigliano, Fleisa, Marenco, Palareta, Paniola, Regione Asinaria, Tesole, Traversa, Valdoche, Valle i Portella.

## Galeria fotogràfica

* Vista del poble
# Temporada 1866-1867 del Liceu

La temporada 1866-1867 és el de la presentació del divo tenor Roberto Stagno, vinculat durant molts anys al Liceu i que als darrers anys de carrera seria el primer Turiddu de Cavalleria rusticana (Roma, 1890).
Aquella temporada va viure un atreviment del Liceu: la presentació de l'òpera de Mozart Don Giovanni. Tot i que el gran compositor austríac era molt conegut oficialment, realment era un gran desconegut pel públic, ja que de fet la seva música era incompatible amb l'esperit romàntic del moment.
| Temporada 1866-1867 del Liceu |||||||
| Òpera | Compositor | Director musical | Director d'escena | Papers principals | Producció | Dates |
| Don Giovanni | Wolfgang Amadeus Mozart | Augusto Vianesi | | Cesare Boccolini, Jules Petit, Maria Pascal-Damiani, Giuseppina Locatelli, Roberto Stagno, Giuseppina Locatelli, Pietro Vialetti, Celestina Lavini, Paolo Baraldi | | 31 octubre; 2, 4, novembre; 7, 13, 26 desembre |
| Un ballo in maschera | Giuseppe Verdi | Augusto Vianesi | | Roberto Stagno (dies 7 i 8), Carlo Lefranc (dies 10 i 17), Cesare Boccolini, Celestina Lavini, Kate Morensi, Giuseppina Locatelli, Rafael Sánchez, Guglielmo Giordani, Francesc Viñals, Josep Gómez, Ignasi Costa | | 7, 8, 10, 17 novembre |
| Rigoletto | Giuseppe Verdi | Augusto Vianesi | | Roberto Stagno, Cesare Boccolini, Giuseppina Vitali-Augusti, Jules Petit, Kate Morensi, Brígida Martín, Paolo Baraldi, Rafael Sánchez | | 9, 11, 18, 23 desembre 1866 / 3 gener; 12 febrer |
| Il trovatore | Giuseppe Verdi | Augusto Vianesi | | Cesare Boccolini, Maria Pascal-Damiani, Kate Morensi, Pietro Baccei (16 gener) / Roberto Stagno (14 març), Celestina Verdaguer, Ignasi Costa, Rafael Sánchez | | 16 gener; 14 març |
| Rahabba | Francesc de Paula Sánchez i Gavagnach | | | Maria Pascal-Damiani, Roberto Stagno, Cesare Boccolini, Pietro Vialetti, Fabris, Gómez | | 23 de març |
| Guillaume Tell | Gioacchino Rossini | | | Giulio Petit, Lefranc, Pietro Vialetti, Francesc Viñals, Giuseppina Locatelli, Ortiz, Fabris, Paolo Baraldi | | |
| La traviata | Giuseppe Verdi | Augusto Vianesi | | Giuseppina Vitali Augusti, Roberto Stagno, Cesare Boccolini | | |

## Referències

* ↑ Tribó, Jaume. Exposició Òpera Liceu. L'activitat artística dels primers cinquanta anys del Liceu. Museu d'Història de Catalunya: Biblioteca de Catalunya, 1997-1998. ISBN 84-393-4324-8.
* ↑ Alier, Roger. El gran llibre del Liceu. Edicions 62, 2004, p. 70. ISBN 9788429754490.
* ↑ Tribó, Jaume. «Cronologia liceista». Arxivat de l'original el 10 de març 2018. [Consulta: 11 març 2018].
* ↑ Tribó, Jaume. «Cronologia liceista». Arxivat de l'original el 19 de febrer 2019. [Consulta: 18 febrer 2019].
* ↑ Tribó, Jaume. «Cronologia liceista». Arxivat de l'original el 17 d’abril 2017. [Consulta: 16 abril 2017].
* ↑ Tribó, Jaume. «Cronologia liceista». Arxivat de l'original el 13 de novembre 2017. [Consulta: 11 març 2018].
* ↑ Llibret de la representació al Liceu
* ↑ Llibret de la representació al Liceu
* ↑ Tribó, Jaume «Cronologia liceística». . Arxivat 2014-12-04 a Wayback Machine. «Còpia arxivada». Arxivat de l'original el 2014-12-04. [Consulta: 1r desembre 2014].
# Colehill

Colehill és un poble a prop de Wimborne Minster a Dorset (Anglaterra). El 2011 tenia 6927 habitants.

## Referències

* ↑ Sadler, George. Village on the Hill: The Story of Colehill in Dorset (en anglès). Dorset Publishing Company, 1992, p. 160. ISBN 9780948699344.
# Frans Pourbus el Vell

Frans Pourbus el Vell (Bruges 1545 - Anvers, 1581), va ser un pintor renaixentista flamenc.
Fill del pintor Pieter Pourbus, va començar la seva formació artística al costat del seu pare, però el 1562 va passar al taller de Frans Floris a Anvers i en 1569 va ser admès com a mestre a la guilda de Sant Lluc de la ciutat. Aquell mateix any va contreure matrimoni amb una neboda del seu mestre.
Actiu principalment a Anvers, encara que potser va realitzar un viatge a Itàlia, que potser quedés en mer projecte, i viure algun temps a Gant, Frans Pourbus I és conegut fonamentalment pels seus retrats, de colors més clars que els del seu mestre, però també per la seva dedicació a la pintura religiosa. A aquest gènere pertany una de les seves obres més cèlebres, l'anomenat Tríptic Viglius, pintat per encàrrec de Viglius van Aytta per al seu enterrament a la catedral de Sant Bavó de Gant, signat i datat el 1571. A la taula central, amb la Disputa de Crist entre els doctors, va situar en primer pla els retrats de Carles I i Felip II amb el del donant, conseller de tots dos, i el seu propi autoretrat.
El seu fill, anomenat Frans Pourbus el Jove va seguir l'ofici patern.

## Referències

* ↑ Joseph Eduard Wessely, Allgemeine Deutsche Biographie, voz: Pourbus, Franz der Ältere Leipzig, 1888.
* ↑ Tríptic Viglius, a RKD, en neerlandès.

## Enllaços externs

* Pourbus, Frans (I), a RKD, en neerlandès.
# CUT

CUT té els següents significats:
* Candidatura Unitària de Treballadors, partit polític d'Andalusia
* Central Única de Treballadors, sindicat del Brasil
* Central Unitària de Treballadors, sindicat de Colòmbia
# OpenToonz

Toonz és un programa d'animació 2D. L'aplicació base és actualment gestionada per Dwango com a programari de codi obert sota el nom OpenToonz. Toonz Premium és una variant comercial ampliada per a particulars i estudis professionals, està sent desenvolupada i comercialitzada per Digital Video S.p.A. Toonzs s'ha utilitzat a estudis com Studio Ghibli i Rough Draft Studios.

## Història

OpenTonnz va ser creada per Digital Video companyia italiana amb seu a Roma. El primer sistema operatiu en el que va funcionar va ser IRIX el 1993.
El 19 de març de 2016, s'anuncià que Toonz seria llançat com a programari lliure i de codi obert amb la denominació OpenToonz. El codi font d'OpenToonz va ser llançat sota la llicència BSD a un repositori de GitHub el 26 de març de 2016. Digital Video anunciava que continuaria desenvolupant i comercialitzant una versió de Toonz Premium.
| Versió | Data d'alliberament | Comentaris |
| 1.1 | | |
| 1.2.1 | 27-06-2018 | |
| 1.3 | 29-01-2019 | Es millora la el flux de treball i l'estabilitat |
| 1.4 | 01-02-2020 | |
| 1.5 | 10-04-2021 | |
| 1.6 | 01-04-2022 | Destacaren les millores a les eines de gravació d'àudio. |
| 1.7 | 09-05-2023 | Possibibilitat de crear panells personalitzats. |

## Enllaços externs

* Lloc web oficial del projecte (japonès)
* Lloc del projecte del projecte premium (anglès)

## Vegeu també

* Enve
* Pencil2D
* Synfig

## Referències

* ↑ «Here's Where To Download OpenToonz, Studio Ghibli's Free Animation Software» (en anglès americà), 27-03-2016. [Consulta: 31 agost 2020].
* ↑ «Studio Ghibli, Digital Video Team on Toonz» (en anglès), 14-07-2009. [Consulta: 31 agost 2020].
* ↑ «Interview with Serena Guidobaldi» (en italià). [Consulta: 31 agost 2020].
* ↑ editor. «Toonz» (en anglès americà), 21-03-2018. [Consulta: 31 agost 2020].
* ↑ Amidi, Amid. «Toonz Software Used by Studio Ghibli and 'Futurama' Being Made Free and Open Source» (en anglès americà). Cartoon Brew, 19-03-2016. [Consulta: 17 maig 2021].
* ↑ «LXer: Toonz is Open Sourced (OpenToonz) and source code is ready for download!». Linux News. [Consulta: 17 maig 2021].
* ↑ Dondé, Eduardo. «OpenToonz: El Programa Gratuito Usado por Studio Ghibli» (en espanyol de Mèxic). Industria Animación, 04-11-2020. [Consulta: 17 maig 2021].
* ↑ «TOONZ GOES OPEN SOURCE». Digital Video, 18-03-2016. Arxivat de l'original el 2022-06-29. [Consulta: 17 maig 2021].
* ↑ «Release OpenToonz V1.2.1 - Improved stability and response. · opentoonz/opentoonz» (en anglès). [Consulta: 17 maig 2021].
* ↑ «Release OpenToonz V1.3 - Improved usability and stability. · opentoonz/opentoonz» (en anglès). [Consulta: 17 maig 2021].
* ↑ «OpenToonz Morevna Edition 1.4.0 released» (en anglès americà), 01-03-2020. [Consulta: 17 maig 2021].
* ↑ «Release OpenToonz V1.5 · opentoonz/opentoonz» (en anglès). [Consulta: 17 maig 2021].
* ↑ «OpenToonz 1.6.0». opentoonz.updatestar. [Consulta: 10 abril 2022].
* ↑ Darkcrizt. «OpenToonz 1.6 arrives with a large number of improvements and new features». Ubunlog, 09-04-2022. [Consulta: 10 abril 2022].
* ↑ Darkcrizt. «OpenToonz 1.7 ya fue liberado y estas son sus novedades». Ubunlog, 15-05-2023. [Consulta: 6 maig 2024].
# Saguaro

El saguaro (Carnegiea gigantea) és una espècie de cactus de la mida d'un arbre que és única espècie del gènere Carnegiea. És natiu del desert de Sonora a Arizona (Estats Units) l'extrem de més aridesa de Califòrnia, i de l'estat de Sonora, i una part petita de Baixa Califòrnia a Mèxic
La flor del saguaro és la flor oficial de l'estat d'Arizona. Amb les flors del saguaro se n'obté una mel monofloral.
El nom comú en anglès de saguaro prové de l'idioma dels amerindis O'odham a través del castellà.

## Creixement

Els saguaros són espècies de vida relativament llarga i triguen 75 anys a enbrancar-se completament. La seva velocitat de creixement depèn de la pluviometria: creixen al doble de velocitat a Tucson (zona més humida) que a l'oest d'Arizona (zona més seca) Alguns saguaros poden viure 150 anys. El saguaro més alt i gros, anomenat Champion Saguaro, fa 13,8 metres d'alt amb un tronc de 3,1 m de diàmetre.

## Flors

Floreix de nit entre abril i juny i els fruits, vermellosos i comestibles, maduren a final de juny. Les flor d'una mateixa planta de saguaro són incompatibles entre si i cal una pol·linització creuada amb altres peus de planta. El principal pol·linitzador és el ratpenat, que de nit s'alimenta del nèctar de la flor. Com que les flors romanen obertes fins al matí les abelles també ajuden a la pol·linització.

## Referències

* ↑ «Life Cycle of the Saguaro» (PDF). Arizona-Sonora Desert Museum, 2008. Arxivat de l'original el 2007-12-03. [Consulta: 20 maig 2008].

## Bibliografia

* Benson, L. (1981). The Cacti of Arizona. University of Arizona Press. ISBN 0-8165-0509-8.
* Felger, Richard; Mary B. Moser.. People of the desert and sea: ethnobotany of the Seri Indians. Tucson: University of Arizona Press, 1985.
* Drezner TD (2005) Saguaro (Carnegiea gigantea, Cactaceae) growth rate over its American range and the link to summer precipitation. Southwest Nat 50:65–68.

## Enllaços externs

* Flora of North America: Carnegiea gigantea
* Jepson Flora Project: Carnegiea gigantea
* Calphotos: Carnegiea gigantea
* AMNH Young Naturalist report
# Cornelia Parker

Cornelia Parker (Cheshire, 14 de juliol de 1956) és una artista visual i escultora anglesa.
És coneguda per les seves escultures a gran escala, com Cold Dark Matter: An Exploded View (1991) o Mass (Colder Darker Matter) (1997), creada suspenent les restes calcinades d'una església que havia estat destruïda per un llamp a Texas. Vuit anys després, Parker va elaborar una peça anomenada Anti-Mass (2005), fent servir carbó vegetal d'una església a Kentucky que havia estat destruïda per un incendi provocat.
Les seves obres tracten temes com la mutabilitat de la matèria, la globalització o el consumisme, sovint amb una certa ironia. Les seves instal·lacions inclouen obres d'art efímer.
Ha exposat en col·leccions importants com l'Arts Council of England, la Tate Gallery, de Londres o el MoMA de Nova York.
El 2010 va ser elegida per formar part de la Royal Academy of Arts de Londres i va ser nomenada oficial de l'Ordre de l'Imperi Britànic. El 2000, 2005 i 2008 va rebre doctorats honoris causa de les universitats de Wolverhampton, Birmingham i Gloucestershire respectivament.

## Galeria

* The Distance (A Kiss With Strings Attached) (2003)
* One More Time (2015)

## Referències

* 1 2 3 «Cornelia Parker». Gran Enciclopèdia Catalana. Barcelona: Grup Enciclopèdia Catalana.
* ↑ «Cornelia Parker / Artworks». The Art Story. [Consulta: 21 maig 2020].
* ↑ «Cornelia Parker». Arteinformado, 24-07-2019. [Consulta: maig 2020].
# Gruixovi

Gruixovi - Грушёвый (rus) és un khútor del krai de Krasnodar, a Rússia. És a la vora del riu Psenafa, tributari del Labà (afluent del riu Kuban). És a 8 km al sud-oest de Belorétxensk i a 81 km al sud-est de Krasnodar. Pertany al possiólok de Rodnikí.
# Silvialita

La silvialita és un mineral de la classe dels silicats, que pertany al grup de l'escapolita. Va ser anomenada així per Silvia Hillebrand, filla de Gustav Tschemak von Sessenegg, un mineralogista australià.

## Característiques

La silvialita és un silicat de fórmula química (Ca,Na)₄(Al₆Si₆O$_{24}$)(SO₄,CO₃). Cristal·litza en el sistema tetragonal. La seva duresa a l'escala de Mohs és 5,5.
Segons la classificació de Nickel-Strunz, la silvialita pertany a «09.FB - Tectosilicats sense H₂O zeolítica amb anions addicionals» juntament amb els següents minerals: afghanita, bystrita, cancrinita, cancrisilita, davyna, franzinita, giuseppettita, hidroxicancrinita, liottita, microsommita, pitiglianoïta, quadridavyna, sacrofanita, tounkita, vishnevita, marinellita, farneseïta, fantappieïta, cianoxalita, balliranoïta, carbobystrita, depmeierita, kircherita, bicchulita, danalita, genthelvita, haüyna, helvina, kamaishilita, lazurita, noseana, sodalita, tsaregorodtsevita, tugtupita, marialita, meionita i alloriïta.

## Formació i jaciments

Ha estat descrita a Austràlia i a Alemanya. S'ha descrit en xenòlits mantèlics de granulita amb granat en nefelinites olivíniques. Als territoris de parla catalana ha estat descrita al volcà Pomereda, a Olot (Garrotxa).

## Referències

* ↑ «Silvialite» (en anglès). Mindat. [Consulta: 7 novembre 2015].
* ↑ Barthelmy, Dave. «Silvialite Mineral Data». [Consulta: 11 març 2018].
* ↑ Torró, L.; Martin, R. F., Schumann, D., Cox, J., Galí Medina, S., & Melgarejo Draper, J. C. «The incipient flash melting of scapolite and plagioclase megacrysts in alkali basalts of the Olot suite, Catalunya, Spain, and at Chuquet Genestoux, Puy-de-Dôme, France». European Journal of Mineralogy, 30, 1, 2018, pàg. 45-59 [Consulta: 5 febrer 2024].
# Frans Slaats

Frans Slaats (Waalwijk, 11 de juny de 1912 - 6 d'abril de 1993) va ser un ciclista neerlandès que fou professional entre 1933 i 1947. Va destacar, sobretot, en l'especialitat de ciclisme en pista, en què guanyà 7 curses de sis dies i un Campionat nacional en persecució. Al 19 de setembre de 1937 va establir un nou rècord de l'hora amb una distància de 45,485 km. Poques setmanes després aquesta marca seria batuda per Maurice Archambaud.

## Palmarès

* 1936
** 1r als Sis dies d'Amsterdam (amb Adolphe Charlier)
** 1r als Sis dies de Copenhaguen (amb Jan Pijnenburg)
* 1937
** Campió dels Països Baixos de persecució
** 1r als Sis dies de Copenhaguen (amb Kees Pellenaars)
** 1r als Sis dies d'Anvers (amb Jan Pijnenburg)
** 1r als Sis dies de Gant (amb Kees Pellenaars)
* 1939
** 1r als Sis dies de Brussel·les (amb Kees Pellenaars)
* 1944
** 1r als Sis dies de Buenos Aires (amb Raffaele Di Paco)

## Enllaços externs

* Fitxa a sitiodeciclismo.net
* Fitxa a cyclebase.nl
* Palmarès a memoire-du-cyclisme.eu
# Calotriton

Calotriton és un gènere d'amfibis urodels de la família de les Salamandridae. Conté dues espècies que ambdues són presents al Pirineu català i andorrà.

## Taxonomia

* Tritó del Montseny (Calotriton arnoldi) Carranza i Amat, 2005
* Tritó pirinenc (Calotriton asper) (abans Euproctus asper) Dugès, 1852

## Distribució

* C. asper
* C. arnoldi

## Referències

* ↑ Frost, Darrel R. «Calotriton Gray, 1858» (en anglès). Amphibian Species of the World, 2022. DOI: 10.5531/db.vz.0001.
* ↑ Carranza, Salvador; Amat, Fèlix «Taxonomy, biogeography and evolution of Euproctus (Amphibia: Salamandridae), with the resurrection of the genus Calotriton and the description of a new endemic species from the Iberian Peninsula». Zoological Journal of the Linnean Society, 145, 2005, pàg. 555–582.
* ↑ SSC Amphibian Specialist Group «Pyrenean Brook Salamander Calotriton asper» (en anglès). Llista Vermella de la UICN, 2022. DOI: 10.2305/IUCN.UK.2022-1.RLTS.T59448A89707795.en.
* ↑ SSC Amphibian Specialist Group «Montseny Brook Newt Calotriton arnoldi» (en anglès). Llista Vermella de la UICN, 2022. DOI: 10.2305/IUCN.UK.2022-1.RLTS.T136131A89696462.en.

## Bibliografia

* Nöllert, Andreas; Nöllert, Christel. Die Amphibien Europas : Bestimmung, Gefährdung, Schutz (en alemany). Stuttgart: Franckh-Kosmos, 1992. ISBN 3-440-06340-2.

## Enllaços externs

* «Salamandridae» (en anglès). Amphibiaweb.
# Olle Hansson

Olle Hansson (Luleå, 1904 - 1991) fou un esquiador de fons suec que va competir durant la dècada de 1920.
En el seu palmarès destaca una medalla de bronze al Campionat del Món d'esquí nòrdic de 1929.

## Referències

* ↑ Olle Hansson a Federació Internacional d'esquí
# Ruhrgau

El Ruhrgau, també anomenat Duisburggau. fou un territori històric d'administració comtal a la zona del Ruhr. Al Ruhrgau pertanyien les àrees de les ciutats actuals d'Essen, Duisburg i Mülheim an der Ruhr, doncs la riba dreta del Rin almenys de la boca del Düssel fins a la boca del Ruhr què depenia la ciutat de Duisburg. Es va colonitzar després que els francs sotmetessin els saxons, i s'hi van assentar els francs ripuaris. Encara al segle IX la regió del Ruhr és qualificada de Ripuària abans que la nova denominació s'acabés imposant. El Ruhrgau era diferent al Rurgau.
Els comtes al Ruhrgau foren:
* Otó († després de 918), 904 comte al Ruhrgau, 912 comte al Lahngau (mitjà), germà del rei Conrad I d'Alemanya (dels Conradians)
* Erenfred II, testimoniat 942/966, † abans de 970, 942 comte al Zülpichgau, 945 comte al Bonngau, 950 comte al Ruhrgau/Keldachgau, 946/959 comte a Huy (Ezzons)
* Gerard Flamens, † 1082, comte al Ruhrgau 1057, comte al Hattuariergau 1067
* Herman II, comte palatí de Lotaríngia 1061-1085, comte al Ruhrgau i Zülpichgau, comte de Brabant
* Bernher, esmentat el 1093 i 1115

## Bibliografia

* Geschichtlicher Atlas der Rheinlande, 7. Lieferung, IV.9: Die mittelalterlichen Gaue, 2000, 1 Kartenblatt, 1 Beiheft, bearbeitet von Thomas Bauer, ISBN 3-7927-1818-9

## Referències

* ↑ . Xanten a l'edat mitjana primerenca i alta. Sagentraditionen - Stiftsgeschichte - Mittelalter, pàg. 27: "... a pagis Diuspurch et Keldaggouwe... es troba el Duisburggau que és el nou nom de l'antic Ruhrgau. La modificació de nom podria basar-se en la importància adquirida per Duisburgs des del segle X"
# Taterillus gracilis

Taterillus gracilis és una espècie de mamífer rosegador de la família dels múrids. Viu a Benín, Burkina Faso, el Txad, Costa d'Ivori, Gàmbia, Ghana, Mali, el Níger, Nigèria, el Senegal i Togo. Ocupa diversos tipus d'hàbitat de substrat sòlid a les sabanes del Sahel i el Sudan. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Granjon, L. Taterillus gracilis. UICN 2016. Llista Vermella d'espècies amenaçades de la UICN, edició 2016, consultada el 8 juliol 2017.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :